DTAC ขาขึ้นต่อเนื่อง! บวกอีก 3% นิวไฮในเกือบ 4 ปี ชี้รายได้ฟื้นตัวเด่น-หุ้นแกร่งกว่าตลาดฯ
DTAC ขาขึ้นต่อเนื่อง! บวกอีก 3% นิวไฮในเกือบ 4 ปี ชี้รายได้ฟื้นตัวเด่น-หุ้นแกร่งกว่าตลาดฯ
DTAC ขาขึ้นต่อเนื่อง! บวกอีก 3% นิวไฮในเกือบ 4 ปี ชี้รายได้ฟื้นตัวเด่น-หุ้นแกร่งกว่าตลาดฯ
23 ส.ค. 2562

ผู้สื่อข่าวรายงานว่า บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ปิดภาคเช้าวันนี้(23ส.ค.) อยู่ที่ระดับ 62.00 บาท บวก 1.75 บาท หรือ 2.90% ด้วยมูลค่าซื้อขาย 471.63 ล้านบาท ราคาหุ้นปรับตัวแรงในรอบ 3 ปี 9 เดือน โดยนับตั้งแต่หุ้นยืนที่ระดับ 62.75 บาท เมื่อวันที่ 10 พ.ย.58

บล.กสิกรไทย ระบุว่า มุมมองตลาดวันนี้(23ส.ค.62)คาด SET Index ฟื้นตัวในกรอบ 1,625-1,640 จุด ลุ้นถ้อยแถลง ปธ.เฟดส่งสัญญาณลดดอกเบี้ยกระตุ้นเศรษฐกิจ สัปดาห์หน้าติดตามงาน Thailand focus ระหว่างวันที่ 28-30 ส.ค. และการประกาศมาตรการกระตุ้นเศรษฐกิจรอบสองในวันที่ 30 ส.ค. คาดจะช่วยดึงเม็ดเงินลงทุนจากต่างชาติกลับมาได้บ้าง
ติดตาม ครม. พิจารณามาตรการกระตุ้นการลงทุนโดยตรงจากต่างประเทศโดยการให้สิทธิประโยชน์เพิ่มเติมสำหรับบริษัทที่จะย้ายฐานการผลิตจากจีนมาไทยวันที่ 30 ส.ค. นี้ ขณะเดียวกัน ปธน.เกาหลีใต้มีกำหนดการเยือนไทย 2 ก.ย. พร้อมกับบริษัทชั้นนำ 120 บริษัท มองจะช่วยหนุนยอดขายที่ดินของกลุ่มนิคมอุตสาหกรรมในอนาคต
หุ้นแนะนำวันนี้ ได้แก่  DTAC (ซื้อ/พื้นฐาน 62.49 บ.) คาดได้ประโยชน์สูงสุดจากการฟื้นตัวของรายได้อุตสาหกรรมโทรคมนาคม เพราะเป็น Pure play ในธุรกิจมือถือ และมี Operating leverage เยอะสุดจากสัดส่วน Fixed cost สูงสุด มี upsides จากการขายสินทรัพย์เข้ากองทุนในอนาคต
กลยุทธ์การลงทุน ถือครองเงินสด 15-20% ของพอร์ท สะสมหุ้นกลุ่มที่แข็งกว่าตลาดฯ ดังนี้ กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH